b"\n_START_ARTICLE_\nMarcus Ann\xc3\xa6us Lucanus\n_START_SECTION_\nNeros yndling\n_START_PARAGRAPH_\nHan ble suksessfull under keiser Nero, og vant en pris for sin poesi i 60 for improvisere Orpheus og Laudes Neronis ved quinquennial Neronia (en festival innstiftet av Nero). Hans uferdige epos Pharsalia (kalt Bellum civile, \xc2\xabOm borgerkrigen\xc2\xbb, i manuskripter), som fortalte om innbyrdeskrigen mellom Julius C\xc3\xa6sar og Pompeius, fikk ogs\xc3\xa5 stor hyllest. Pharsalia var kunstferdig i henhold til tiden og retorikkens krav, men skrevet med spr\xc3\xa5klig mesterskap og original ved \xc3\xa5 gjengi den republikanske politikken i poetiske vendinger. Det var ogs\xc3\xa5 servilt rosende overfor Nero.\n_START_SECTION_\nNeros motstander\n_START_PARAGRAPH_\nP\xc3\xa5 et tidspunkt oppsto det en feide mellom keiseren og poeten. To sv\xc3\xa6rt forskjellige opptegnelser om hendelsene som har overlevd trivialiserer begge striden. I henhold til Tacitus ble Nero sjalu p\xc3\xa5 Lucanus og forb\xc3\xb8d ham utgi sine dikt. I henhold til Suetonius mistet Nero interessen av Lucanus og dikteren svarte med \xc3\xa5 skrive niddikt om Nero som keiseren valgte \xc3\xa5 overse._NEWLINE_Andre verk peker derimot mot en mer alvorlig grunn for motsetningene. Verk av grammatikeren Vacca og poeten Statius synes \xc3\xa5 st\xc3\xb8tte p\xc3\xa5standen at Lucanus skrev niddikt om keiseren. Vacca nevner at et av Lucanus\xe2\x80\x99 verk hadde tittelen De Incendio Urbis (Om brenningen av byen). Statius' ode til Lucanus nevner at dikteren beskrev \xc2\xabde unevnelige flammer som den kriminelle tyrannen lot flakke over Remus\xe2\x80\x99 h\xc3\xb8yder\xc2\xbb I tillegg er de senere b\xc3\xb8kene av Pharsalia, Bok IX, b\xc3\xa5de mot imperiet og for republikken. Denne kritikken av Nero og keiserens autoritet kan ha v\xc3\xa6rt den egentlige grunnen til sensuren av Lucanus.\n_START_SECTION_\nSelvmord\n_START_PARAGRAPH_\nI 65 ble Lucanus med i konspirasjonen til Gaius Calpurnius Piso mot Nero. Hans p\xc3\xa5st\xc3\xa5tte forr\xc3\xa6deri ble oppdaget og han var forpliktet til \xc3\xa5 beg\xc3\xa5 selvmord ved \xc3\xa5 \xc3\xa5pne en blod\xc3\xa5re, men ikke f\xc3\xb8r han hadde tystet og kriminalisert sin mor og andre i h\xc3\xa5p om frigivelse. Han var da 26 \xc3\xa5r gammel_NEWLINE_Hans far var innblandet i ford\xc3\xb8mmelsen, hans mor flyktet og hans enke, Polla Argentaria, overlevde ved \xc3\xa5 bli beskyttet av dikteren Statius under keiser Domitian. Lucanus\xe2\x80\x99 f\xc3\xb8dselsdag ble \xc3\xa6ret ved en festival etter hans d\xc3\xb8d, og et dikt som ble adressert til hans enke ved disse anledningene og som omhandlet dikterens verk og karriere er fortsatt bevart."